4. ЗЕМЕДЕЛИЕ

Договор за създаването на Европейската общност, част три, дялii: Земеделие

1. Публичните запаси, които се съхраняват от новите държави-членки към датата на присъединяването, и които са възникнали в резултат на тяхната политика на подкрепа на пазара, се поемат от Общността по стойността, която се определя от член 8 от Регламент (ЕИО) №1883/78 на Общността относно общите правила за финансиране на намесата на Европейския фонд за ориентиране и гарантиране на земеделието, раздел "Гаранции"1. Въпросните запаси се поемат само при условие, че публичната намеса за въпросните продукти се предвижда в правилата на Общността и че запасите отговарят на изискванията на Общността за намеса.

Всеки стоков запас, частен както и публичен, в свободно обръщение към датата на присъединяването в рамките на територията на новите държави-членки, чието количество може да се разглежда като представляващ нормален прехвърлим остатък, се отстранява за сметка на новите държави-членки.

Концепцията за нормален прехвърлим остатък се определя за всеки отделен продукт въз основа на критериите и особените цели на всяка организация на общия пазар.

3. Запасите по смисъла на точка 1 се приспадат от количеството, надхвърлящо нормалния прехвърлим остатък.

4. Комисията изпълнява и прилага гореспоменатите разпоредби в съответствие с процедурата, предвидена в член 13 от Регламент (ЕО) №1258/1999 на Съвета за финансиране на Общата селскостопанска политика [3] или, когато е подходящо, в съответствие с процедурата по член 42, параграф 2 от Регламент (ЕО) №1260/2001 на Съвета за общата организация на пазара в сектора на захарта [4] , или в съответните членове на другите регламенти за общата организация на земеделските пазари или съответните процедури на комитета, както са определени в съответното законодателство.

Договор за създаването на Европейската общност, част три, дял VI, глава 1: Правила на конкуренция

Без да се засягат процедурите относно съществуващата помощ, предвидени в член 88 от Договора за ЕО, схемите за помощ и индивидуалната помощ, които са предоставени за дейности, свързани с производството, преработването или разпространението на продуктите, изброени в приложение 1 към Договора за ЕО, с изключение на продуктите на риболова и неговите производни продукти, които схеми са влезли в сила в новите държави-членки преди датата на присъединяването и които се прилагат и след тази дата, се разглеждат като съществуваща помощ по смисъла на член 88, параграф 1 от Договора за ЕО, при следните условия:

- мерките, представляващи помощ, се съобщават на Комисията в четиримесечен срок от датата на присъединяването. Съобщението включва информация за правното основание за всяка мярка. Съществуващите мерки за помощ и плановете за предоставяне или промяна на помощите, за които Комисията е информирана преди датата на присъединяването се приема, че са съобщени на датата на присъединяването. Комисията публикува списък на тези помощи.

Мерките, представляващи помощ, се считат за "съществуваща" помощ по смисъла на член 88, параграф 1 от Договора за ЕО до края на третата година от датата на присъединяването.

Когато е необходимо, новите държави-членки изменят тези мерки, представляващи помощ, за да спазят изискванията на указанията, прилагани от Комисията, най-късно до края на третата година от датата на присъединяването. След тази дата всяка помощ, по отношение на която се установи, че не съответства на тези указания, се счита за нова помощ.

[3] ОВ L 160, 26.6.1999 г., стр. 103.

[4] ОВ L 178, 30.6.2001 г., стр.1

--------------------------------------------------